**КРИТЕРИИ**

***за допускане до защита на дипломна работа в Катедра „Генетика“, Биологически ф-т на СУ „Св. Климент Охридски“ на студенти от ОКС „Бакалавър“***

**Съгласно решение на Катедрения съвет на Катедра „Генетика“, Биологически ф-т на СУ „Св. Климент Охридски“, Протокол № 407/21.05.2013, се въвеждат следните критерии за предварително допускане до защита на дипломна работа:**

1. Изготвяне и защита на дипломни работи от студенти бакалаври ще бъде възможно само по изключение и само и единствено в рамките на официално действащ научен проект, с изричното съгласие и персонална отговорност на научния ръководител, който трябва да е преподавател от катедра Генетика.

2. Критерии на които трябва да отговарят кандидатите:

- минимален общ успех от всички семестриални изпити - много добър 5.00

- успех от изпита по Генетика - отличен

- отличен успех от всички задължителни дисциплини на катедра Генетика за съответните специалности

- да са били кръжочници в катедра Генетика най-малко две години

- да притежават добри умения за работа в екип и в научна лаборатория

- при по-голям брой кандидати, отколкото могат да бъдат поети от катедрата, предимство ще имат кандидати успешно изготвили и защитили курсова работа към катедра Генетика.

3. Критерии за успешна защита на дипломна работа от студенти бакалаври:

- доказани умения за боравене с научна литература

- активно участие съвместно с научния ръководител в подготовката и планирането на научните експерименти

- активно участие съвместно с научния ръководител в експерименталната работа

- умения за обобщаване, анализ и дискусия на получените резултати съвместно с научния ръководител

- изготвяне на презентации, представящи разработвания научен проблем и обобщаващи получените резултати.

- когато е възможно, участие в младежки научни конференции и др.

4. Критерии за изготвянето и оформянето на дипломната работа

- пълният обем на дипломната работа да не превишава 40-50 стандартни страници

- около половината от общия обем на дипломната работа да се пада на задълбочен литературен обзор, обхващащ различни аспекти на проблематиката.

- получените и оформени таблично и графично резултати да съставляват

около една трета от общия обем на дипломната работа